Klaipėdos centrinis paštas
55°42′45″š. pl. 21°08′07″r. ilg.﻿ / ﻿55.7126°š. pl. 21.1352°r. ilg.﻿ / 55.7126; 21.1352 Klaipėdos centrinis paštas – istorinis pašto rūmų pastatas, stovintis Liepų g. 16, Klaipėdos miesto centre, dešiniajame Danės krante. Architektūros paminklas. Pastatą valdo „Lietuvos paštas“, tačiau jis yra nenaudojamas. Pašto kompleksą sudaro 3 statiniai: centre – dviejų aukštų pašto įstaiga su mansardomis, abipus jos du vienaaukščiai pastatėliai – viename yra buvę sandėliai ir arklidė, kitas skirtas karietoms laikyti.